Flomena Chepchirchir

**Flomena Chepchirchir** (o tshotswe  ka kgwedi ya  Sedimonthole e tlhola gangwe ngwaga wa 1981) ke motabogi wa sekgala se seleele wa kwa Kenya yo o gaisanang mo dikgaisanong tsa sephatlo sa marathone le marathone. Chepchirchir o fentse dikgaisano tsa halofo ya marathone kwa Venlo, Glasgow le Zwolle. O fentse lobelo lwa BIG 25 Berlin gabedi. O ne a kgona go taboga halofo ya marathone ka nako ya 1:08:22 le marathone ka nako ya 2:23:00.

## Ditso
Chepchirchir o belegetswe kwa Embu, kwa Eastern Province ya Kenya. Nngwe ya diphenyo tsa gagwe tsa ntlha e ne ya tla kwa Cursa de Bombers ka 2002, koo a neng a fenya lebelo la 10K ka nako ya metsotso e le 33:10. O ne a fenya karolo ya 10K ya Lidingöloppet cross country race ngwaga morago ga moo. Chepchirchir o ne a simolola go itshupa kwa Yuropa mo e ka nnang ka 2006. Mo ngwageng oo o ne a nna wa bone kwa Glasgow Half Marathon ka nako ya diura tse 1:11:30, a fenya Maastricht Mooiste 15K mme a nna wa ntlha mo karolong ya halofo ya marathone ya Drenthe Marathon. Ka 2007, o ne a tla la bobedi kwa Hamburg 10K, a fenya Utrecht Half Marathon ka nako e e gaisang ya botho ya diura tse 1:10:44 mme a tlhoma nako e e gaisang ya 25K ya diura tse 1:25:38 go fenya BIG 25 Berlin. Moragonyana mo setlheng seo o ne a nna wa bone kwa Dam tot Damloop 10-miler. 

Chepchirchir o ne a fenya Venloop le Zwolle Half Marathons ka 2008. O ne a tokafatsa nako ya gagwe ya 25K go ya go diura tsa 1:24:55 kwa Berlin 25K, mme o ne a fenngwa ke Peninah Arusei mo maemong a bobedi. Mo mafelong a mangwe a Yuropa o ne a fenya Zwitserloot Dak Run 10K. O ne a seyo mo setlheng sa 2009 le 2010, mme o ne a boela mo kgaisanong ka 2011 ka go tsepamisa mogopolo mo kgaisanong ya marathone e telele.

O ne a tsenela Volare Sports, e leng setlhopha sa batsamai sa kwa Netherlands, ka  ngwaga wa 2011 mme a simolola ngwaga ka go nna wa boraro kwa Egmond Half Marathon.  O ne a falola ka nako e e kwa tlase ga ura le metsotso e le lesome kwa CPC Loop Den Haag, a fenya lobelo ka nako e e gaisang ya gagwe ya 1:09:06 go sa kgathalesege dithemperetšha tse di tsididi. O ne a nna wa boraro kwa Rabat Half Marathon ka Moranang, mme a gapa sekgele sa gagwe sa bobedi kwa Berlin 25K kgwedi morago ga foo, a tokafatsa nako ya gagwe go nna ya diura di le 1:23:22.Nako ya gagwe ya 1:08:22 e ne ya nna karolo ya phenyo ya gagwe ya bobedi mo tirong ya gagwe kwa Zwolle Half Marathon mme nako ya gagwe e ne ya nna ya bolesome le bobedi mo lefatsheng mo ngwageng oo. Moragonyana mo setlheng sa dikgakologo sa kwa Yuropa, o ne a nna wa boraro kwa Kärnten Läuft mme a fenya Great Scottish Run kwa Glasgow.  Chepchirchir o ne gape a tlhoma rekoto e ntšhwa ya 10K kwa Appingedam Stadsloop, a fetsa e le mofenyi wa bobedi ka metsotso e le 32:13 morago ga Joyce Chepkirui.Ditiragalo tsotlhe tse di ne tsa dira gore a tsenele marathone ka lekgetlho la ntlha kwa Frankfurt Marathon ka 2011 mme o ne a dira sentle mo tekong ya gagwe ya ntlha ka go tsaya maemo a boraro mo podiamong ka nako ya diura di le 2:24:21.

Mo marathoneng a gagwe a bobedi kwa Prague International Marathon ka ngwaga wa 2012 o ne a tlhatlogela maemo a le mangwe kwa godimo ga podium go feleletsa e le mofenyi wa bobedi morago ga Agnes Kiprop. O ne a taboga nako ya 1:08:06 mme a fenya Lille Half Marathon,mme a nna wa bone kwa Berlin Marathon ya  ngwaga wa 2012.Kwa tshimologong ya ngwaga wa 2013 o ne a fenngwa ke Helah Kiprop kwa Egmond Half Marathon. O ne a fenya kgaisano ya Ethiopia kwa Seoul International Marathon ka Mopitlwe go fenya lobelo ka nako ya diura tse 2:25:43. O ne a dira rekoto e ntšha ya 2:23:00 ka nako ya Frankfurt Marathon ka kgwedi ya Diphalane, kwa a neng a nna mofenyi wa bobedi morago ga Caroline Kilel.

## Metswedi